
วันที่ 11 สิงหาคม 2569

สมาคมโรงแรมไทย (THA)
ประกาศ
ผลสำรวจความเชื่อมั่นของผู้ประกอบการที่พักแรม เดือน กรกฎาคม 2569

 อัตราการเข้าพักเดือน ก.ค. 69 ปรับเพิ่มขึ้นจากเดือนก่อนในโรงแรมทุกระดับดาว และทุกภูมิภาค ซึ่งเป็นผลดีจากปัจจัยฤดูกาล อาทิ ช่วงปิดเทอมของหลายประเทศ อย่างไรก็ตาม ภาพรวมใน Q3/69 ธุรกิจโรงแรมส่วนใหญ่ประเมินว่า รายได้มีแนวโน้มลดลงจากช่วงเดียวกันปีก่อน (yoy) โดยเฉพาะในพื้นที่ภาคใต้ ตามจำนวนนักท่องเที่ยวที่ลดลง และการแข่งขันด้านราคาที่ยังรุนแรงในทุกระดับดาว อย่างไรก็ดี โรงแรมราว 1 ใน 4 คาดว่า รายได้จะปรับเพิ่มขึ้น yoy จากการทำโปรโมชันปรับลดราคาห้องพัก ขณะที่บางรายที่มีจุดขายด้านบริการสามารถเพิ่มราคาห้องพักได้โดยไม่กระทบปริมาณลูกค้าเดิม

ดัชนีความเชื่อมั่นผู้ประกอบการที่พักแรม
(Hotel Business Operator Sentiment Index)
เดือน กรกฎาคม 2569
(สำรวจระหว่างวันที่ 14-31 กรกฎาคม 2569)
จากผู้ตอบแบบสำรวจจำนวน 117  แห่ง

[bookmark: _Hlk115957811]อัตราการเข้าพัก
 	เดือน ก.ค. 69 อัตราการเข้าพักโดยเฉลี่ยอยู่ที่ 59% ขณะที่คาดการณ์เดือน ส.ค. 69 อยู่ที่ 56% ต่ำกว่าระยะเดียวกันปีก่อน




อัตราการเข้าพักเฉลี่ย เดือน มิ.ย.-ก.ค. 69
	ภาค
	มิ.ย.69
	ก.ค.69

	ภาคเหนือ
	37
	53

	ภาคตะวันออกเฉียงเหนือ
	-
	-

	ภาคตะวันออก
	53
	60

	ภาคกลาง
	65
	68

	ภาคใต้
	42
	49


หมายเหตุ : ไม่แสดงข้อมูลภาคตะวันออกเฉียงเหนือ เนื่องจากมีผู้ตอบน้อย

ด้านการจ้างงาน
เดือน ก.ค. 69 สัดส่วนโรงแรมที่เผชิญกับปัญหาขาดแคลนแรงงานโดยรวมทรงตัวจากเดือนก่อน โดยการขาดแคลนส่วนใหญ่กระทบเพียงคุณภาพการให้บริการ แต่ไม่กระทบจำนวนลูกค้าที่รับได้
มาตรการช่วยเหลือที่ผู้ประกอบการต้องการจากภาครัฐ  โรงแรมส่วนใหญ่ต้องการให้มี
1. มาตรการกระตุ้นการท่องเที่ยวและรายได้
· มีมาตรการกระตุ้นการท่องเที่ยวในประเทศ โดยเฉพาะช่วง low season อาทิ ขยายระยะเวลาโครงการไทยเที่ยวไทย 
· ส่งเสริมการท่องเที่ยวทั้งเมืองหลักและเมืองรอง อาทิ จัดกิจกรรม road show หรือคอนเสิร์ตต่าง ๆ
· เพิ่มจำนวนเที่ยวบินตรงในตลาดที่มีศักยภาพ และควบคุมราคาตั๋วเครื่องบินไม่ให้สูงเกินไป
2. มาตรการช่วยเหลือด้านค่าใช้จ่าย
· ลดต้นทุนพลังงาน และค่าธรรมเนียมภาครัฐ
· มาตรการลดหย่อนภาษี อาทิ ภาษีนิติบุคคล ภาษีบุคคลธรรมดา และภาษีโรงเรือน
3. มาตรการด้านการเงิน
· มีมาตรการช่วยเหลือด้านสภาพคล่อง อาทิ มาตรการสินเชื่อดอกเบี้ยต่ำสำหรับธุรกิจที่มีการปรับปรุงโรงแรม
4. มาตรการด้านแรงงาน
· จัดตั้งศูนย์อบรม / ให้ความรู้ในพื้นที่ชุมชน เพื่อพัฒนาทักษะแรงงานอย่างทั่วถึง
· ประชาสัมพันธ์ช่องทางสรรหาแรงงานมีทักษะ อาทิ ด้านภาษา บริการ หรือประกอบอาหาร

5. มาตรการอื่นๆ
· เพิ่มความเชื่อมั่นด้านความปลอดภัย
· พัฒนาโครงสร้างพื้นฐานด้านสาธารณสุขในชุมชน เพื่อลดการแออัดในโรงพยาบาล

สถานการณ์การท่องเที่ยวของประเทศไทยในช่วง 7 เดือนแรกของปีนี้ (1 ม.ค.- ส.ค. 2569) ประเทศไทยให้การต้อนรับนักท่องเที่ยวชาวต่างชาติสะสมทั้งสิ้น 18.5 ล้านคน โดยมีตลาดหลักอย่างนักท่องเที่ยวจากประเทศจีนและมาเลเซียเดินทางเข้ามาเป็นอันดับต้นๆ  ซึ่งทางกระทรวงการท่องเที่ยวและกีฬา มีแผนการขับเคลื่อนการท่องเที่ยวไทยช่วงครึ่งหลังปี 2569 มีเป้าหมายยกระดับประเทศไทยสู่การเป็นจุดหมายปลายทางการท่องเที่ยวมีคุณค่าและยั่งยืน ภายใต้แนวคิด Tourism for All, Tourism for the Future ท่องเที่ยวไทย เพื่อทุกคน สู่อนาคตที่ยั่งยืน มุ่งเน้นคุณภาพมากกว่าปริมาณ (Value over Volume) ให้ความสำคัญกับการยกระดับการท่องเที่ยวที่มีคุณภาพและสร้างมูลค่าสูง (High Value) มากกว่าการพึ่งพาจำนวนนักท่องเที่ยวเพียงอย่างเดียว 

สมาคมโรงแรมไทย หวังว่า แผนการขับเคลื่อนการท่องเที่ยวและ โครงการ “ไทยเที่ยวไทยพลัส” ที่ทางกระทรวงการท่องเที่ยวและกีฬา ได้เสนอแนวทางกระตุ้นการท่องเที่ยวภายในประเทศ  จะสามารถกระตุ้นการเดินทาง สร้างรายได้ให้โรงแรม ร้านอาหาร ภาคบริการ และผู้ประกอบการในพื้นที่ท่องเที่ยว เกิดการกระจายรายได้สู่ภูมิภาคต่างๆ โดยเฉพาะเมืองน่าเที่ยวและเมืองรอง และคาดว่าจำนวนนักท่องเที่ยวชาวต่างชาติจะมีแนวโน้มเพิ่มขึ้น โดยมีแรงสนับสนุนจากการปิดภาคเรียนฤดูร้อนในจีน และเกาหลีใต้ ยาวไปจนถึงปลายเดือนสิงหาคม จะช่วยขับเคลื่อนจำนวนนักท่องเที่ยวต่างชาติให้เติบโตต่อเนื่อง โดยผู้ประกอบการยังคงพัฒนามาตรฐานการให้บริการ  ตามความต้องการที่หลากหลายของนักเดินทางในยุคปัจจุบัน ด้วยการเน้นย้ำความใส่ใจ การสร้างสรรค์ประสบการณ์เฉพาะบุคคล พร้อมผสานคุณค่าความยั่งยืน


ที่มา : การสำรวจความเชื่อมั่นผู้ประกอบการที่พักแรม  โดย สมาคมโรงแรมไทย ร่วมกับ ธนาคารแห่งประเทศไทย

สมาคมโรงแรมไทย 
ขอบคุณสำหรับการเผยแพร่ข่าวและหากต้องการข้อมูลเพิ่มเติม
กรุณาติดต่อ: 02 282 5277

